Lathi khela

Lathi khela () Bengala eskualdeko borroka-arte bat eta dantza tradizional bat da. Bangladeshen eta Indiako Mendebaldeko Bengala estatuan jokatzen den borroka-arte honetan makila bat erabiltzen da. Lahi khela egiten duten borrokalariei lathial esaten zaie.

 Etimologia 
Bengalerazko lathi hitzak "makila esan nahi du eta khela hitzak "kirola" edo "jokoa". Borroka-arte honen izenak beraz "makila jokoa" esan nahi du.

 Tresnak  
Erabiltzen diren lathi makilak egiteko Dendrocalamus strictus espezieko banbua erabiltzen da eta batzuetan burdinezko eraztunak jartzen zaikio tarte txikiak sortuz. Ohiko lathi batek 2-2,4 metro arteko luzera izaten du eta punta metalikoa du.

Batzuetan makila laburragoak erabiltzen dira, bari izeneakoak, eta borra gisa erabiltzen dira. Antzinako argazkietan makilez gain ezkutuak ere erabiltzen zirela ikusten da eta gaur egun nori bari izeneko ikuskizunak egiten dira.

 Historia 
320px|thumb|Ikusleak Lathi khela borroka ikusten.
Nekazari aberatsek edo jauntxoek lathialak hartzen zituzten haien babeserako eta haien boterearen sinbolo gisa. Lurrak babesteko edo eskuratzeko dueluak egiten ziren haien artean. Zamindar jauntxoek lathiak bidaltzen zituzten zergak indarrez biltzeko. Bratachari hezkuntza sistemak lathi entrenamendua ere hartu izan zuen bere baitan.

Bangladesh eta Indiako nekazal herrixketan egiten da lathi kela baina herrixken urbanizazioaren ondorioz  atzerapen handia izan du. Kushtian (Bangladesh) esate baterako urtero ospatzen zen txapelketa handia eta herrialde guztiko borrokalariek hartzen zuten parte. Borrokalarien eta ikusleen kopurua izugarri jaitsi zen eta 1989tik aurrera hiru urtean behi egiten da. Gaur egun jaialdietan eta ezkontzetan ikusten da batez ere. Mendebaldeko Bengalan (India) esate baterako puja erritual gisa praktikatzen da.

 Kirola 
Ohikoena borrokalariak bat baten aurka aritzea da, nahiz eta taldekako borrokak ere egiten diren. Kirolariek zutik borrokatzen dute, izan ere lathiaren energiaren erdigunea bihotzeko txakra baita.

 Erreferentziak 

 Kanpo estekak 
 Lathi khela ikuskizuna

Kategoria:Bengalako kultura
Kategoria:Indiako kirola
Kategoria:Kirolak
Kategoria:Borroka arteak